PREŠOVSKÁ UNIVERZITA V PREŠOVE
Fakulta humanitných a prírodných vied

Kritériá pre habilitáciu docentov a vymenúvacie konania profesorov
 v odbore antropológia

Podľa § 11 ods. 2 písm. d) zákona č. 172/1990 Zb. v znení neskorších zmien a doplnení Vedecká rada Fakulty humanitných a prírodných vied PU schválila tieto kritériá pre habilitáciu docentov a menovanie profesorov z vedných odborov: biológia

Kritériá habilitácie docentov
čl. 1
Pedagogická prax

Minimálne požiadavky na rozsah pedagogickej praxe kandidáta na habilitáciu sú:
a)	päť rokov kontinuálna vzdelávacia činnosť na vysokej škole v odbore, v ktorom sa uskutočňuje habilitácia
b)	vedecká hodnosť (CSc., alebo DrSc.) alebo akademicko-vedecký titul (Dr.) alebo vedecko-akademická hodnosť (PhD.)

čl. 2
Publikačná činnosť

Minimálne požiadavky na rozsah publikačnej činnosti kandidátov v  biologických odboroch sú:
a)	autorstvo jednej monografie alebo vysokoškolskej učebnice alebo autorstvo vysokoškolských učebných textov (v rozsahu minimálne 2 AH na kandidáta v jednej publikácii)
b)	autorstvo dvadsiatich pôvodných vedeckých prác v recenzovaných časopisoch a recenzovaných zborníkoch alebo päť publikácií v zahraničných recenzovaných časopisoch

čl. 3
Ohlasy na publikačnú činnosť

Minimálne požiadavky na ohlas publikačnej činnosti kandidáta v  biologických odboroch sú:
a)	dvadsať citácií kandidátových vedeckých prác spolu alebo
b)	desať citácií kandidátových vedeckých prác v zahraničných publikáciách alebo
c)	desať citácií kandidátových vedeckých prác registrovaných v SCI.

Kritériá menovania profesorov

čl. 4
Pedagogická prax

Minimálny požadovaný rozsah pedagogickej praxe kandidátov pri inauguračnom konaní je 10 rokov, myslí sa tým kontinuálna vzdelávacia činnosť na vysokej škole v odbore, v ktorom sa uskutočňuje inaugurácia
čl. 5
Publikačná činnosť

Minimálne požiadavky na rozsah publikačnej činnosti kandidáta v  biologických odboroch sú:
a)	autorstvo dvoch publikácií - typu monografia, vysokoškolská učebnica alebo autorstvo dvoch vysokoškolských učebných textov (minimálne 2 AH na kandidáta v jednej publikácii)
b)	autorstvo päťdesiatich pôvodných vedeckých prác v recenzovaných časopisoch a recenzovaných zborníkoch alebo pätnásť publikácií v zahraničných recenzovaných časopisoch v biologických odboroch 

čl. 6
Ohlasy na publikačnú činnosť

Minimálne požiadavky na ohlas publikačnej činnosti kandidáta v biologických odboroch sú:
a)	sedemdesiatpäť citácií kandidátových vedeckých prác spolu, alebo
b)	tridsaťpäť citácií kandidátových vedeckých prác v zahraničných alebo
c)	dvadsaťpäť citácií kandidátových vedeckých prác registrovaných v SCI 

čl. 7
Vedecká škola

Minimálne požiadavky na preukázanie existencie vedeckej školy kandidáta sú:
a)	ukončenie výchovy dvoch ašpirantov alebo študentov postgraduálneho alebo doktorandského štúdia alebo
b)	vedenie najmenej dvoch grantových projektov alebo získanie hodnosti DrSc.

Spoločné ustanovenia

čl. 8

1.	Pokiaľ v kritériách habilitácií docentov a menovania profesorov nie je uvedená možnosť vzájomnej náhrady niektorých požiadaviek, splnenie všetkých je nevyhnutné.
2.	Kritériá platia pre všetkých kandidátov rovnako, pokiaľ v ich obsahu nie je ustanovené inak.
3.	Pri habilitácii docentov splnenie kritérií preskúma habilitačná komisia. Svoj záver o splnení alebo nesplnení kritérií uvedie v písomnom návrhu, ktorý predkladá Vedeckej rade fakulty podľa § 2 ods. 9 vyhlášky č. 330/1997 Zb.
4.	Pri menovaní profesorov splnenie kritérií preskúma menovacia komisia. Svoj záver o splnení alebo nesplnení kritérií uvedie v písomnom návrhu, ktorý predkladá Vedeckej rade fakulty podľa § 6 ods. 8 vyhlášky č. 330/1997 Zb.